Publication: Magyar Közlöny
Issue: MK-1999-20 (Year: 1999, Number: 20)
Era: 1990-2004
Section: * 1995. évi LVII. törvény 15. § (7) bek., 29. § (3) bek. és 1998. évi XC.
Paragraph Index: 125

(1) A 2. § (1) bekezdésének a) és b) pontjában megjelölt felhasználási célok támogatása és finanszírozása, a támogatás igénybevétele pályázati úton történik. A pályázatot a Közlekedési, Hírközlési és Vízügyi Minisztérium (a továbbiakban: KHVM) — a Belügyminisztériummal, a Földművelésügyi és Vidékfejlesztési Minisztériummal, a Gazdasági Minisztériummal, a Környezetvédelmi Minisztériummal, valamint a Pénzügyminisztériummal egyetértésben — írja ki a miniszter által jóváhagyott keretösszeg alapján. A pályázati felhívást a KHVM hivatalos lapjában — a Közlekedési, Hírközlési és Vízügyi Értesítőben (a továbbiakban: Értesítő) — kell közzétenni. A pályázati adatlapot az illetékes vízügyi igazgatóság (a továbbiakban: VÍZIG) bocsátja a pályázó rendelkezésére.

Source: https://magyarkozlony.hu/hivatalos-lapok/731bb1f259d6fc86e78c7fcff70e3e7885dac386/dokumentumok/b3be3625413394739ecfed483831abf8a28310b5/letoltes